CELEX: C2006/294/08
Language: el
Date: 2006-12-02 00:00:00
Title: Υπόθεση C-113/04 P: Απόφαση του Δικαστηρίου (πρώτο τμήμα) της 21ης Σεπτεμβρίου 2006 — Technische Unie BV, Επιτροπή των Ευρωπαϊκών Κοινοτήτων, CEF City Electrical Factors BV, CEF Holdings Ltd και Nederlandse Federatieve Vereniging voor de Groothandel op Elektrotechnisch Gebied (Αίτηση αναιρέσεως — Συμπράξεις — Αγορά των ηλεκτρολογικών εξαρτημάτων στις Κάτω Χώρες — Εθνική ένωση χονδρεμπόρων — Συμφωνίες και εναρμονισμένες πρακτικές με αντικείμενο ένα συλλογικό καθεστώς αποκλειστικότητας και καθορισμού των τιμών — Πρόστιμα)

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/5
            
         Απόφαση του Δικαστηρίου (πρώτο τμήμα) της 21ης Σεπτεμβρίου 2006 — Technische Unie BV, Επιτροπή των Ευρωπαϊκών Κοινοτήτων, CEF City Electrical Factors BV, CEF Holdings Ltd και Nederlandse Federatieve Vereniging voor de Groothandel op Elektrotechnisch Gebied
   (Υπόθεση C-113/04 P) (1)
   
   (Αίτηση αναιρέσεως - Συμπράξεις - Αγορά των ηλεκτρολογικών εξαρτημάτων στις Κάτω Χώρες - Εθνική ένωση χονδρεμπόρων - Συμφωνίες και εναρμονισμένες πρακτικές με αντικείμενο ένα συλλογικό καθεστώς αποκλειστικότητας και καθορισμού των τιμών - Πρόστιμα)
   (2006/C 294/08)
   Γλώσσα διαδικασίας: η ολλανδική
   Διάδικοι
   
      Αναιρεσείουσα: Technische Unie BV (εκπρόσωποι: P. Bos και C. Hubert, advocaten)
   
      Λοιποί διάδικοι: Επιτροπή των Ευρωπαϊκών Κοινοτήτων (εκπρόσωποι: W. Wils και H. Gilliams, advocaat), CEF City Electrical Factors BV, CEF Holdings Ltd και Nederlandse Federatieve Vereniging voor de Groothandel op Elektrotechnisch Gebied (εκπρόσωπος: E. Pijnacker Hordijk, advocaat)
   Αντικείμενο της υποθέσεως
   Αίτηση αναιρέσεως της αποφάσεως που το Πρωτοδικείο (πρώτο τμήμα) εξέδωσε στις 16 Δεκεμβρίου 2003, Nederlandse Federatieve Vereniging voor de Groothandel op Elektrotechnisch Gebied και Technische Unie BV κατά Επιτροπής (συνεκδικασθείσες υποθέσεις Τ-5/00 και Τ-6/00), με την οποία απόφαση το Πρωτοδικείο απέρριψε προσφυγή ακυρώσεως της αποφάσεως 2000/117/ΕΚ της Επιτροπής, της 26ης Οκτωβρίου 1999, σχετικά με διαδικασία του άρθρου 81 της Συνθήκης ΕΚ (υπόθεση IV/33.884 — Nederlandse Federatieve Vereniging voor de Groothandel op Elektrotechnisch Gebied και Technische Unie) (EE L 39, σ. 1)
   Διατακτικό της αποφάσεως
   Το Δικαστήριο:
   
               1)
            
            
               Αναιρεί την απόφαση του Πρωτοδικείου των Ευρωπαϊκών Κοινοτήτων της 16ης Δεκεμβρίου 2003, Τ-5/00 και Τ-6/00, Nederlandse Federatieve Vereniging voor de Groothandel op Elektrotechnisch Gebied και Technische Unie κατά Επιτροπής, μόνο κατά το μέρος που το Πρωτοδικείο παρέλειψε, στο πλαίσιο της εξετάσεως του ισχυρισμού περί παραβιάσεως της αρχής της εύλογης προθεσμίας, να εξακριβώσει αν η καταλογιστέα στην Επιτροπή των Ευρωπαϊκών Κοινοτήτων υπερβολική διάρκεια ολόκληρης της διοικητικής διαδικασίας, περιλαμβανομένου του σταδίου πριν από την ανακοίνωση των αιτιάσεων, μπόρεσε να επηρεάσει τη μελλοντική δυνατότητα άμυνας της Technische Unie BV.
            
         
               2)
            
            
               Απορρίπτει την αίτηση αναιρέσεως κατά τα λοιπά.
            
         
               3)
            
            
               Απορρίπτει την προσφυγή που η Technische Unie BV άσκησε ενώπιον του Πρωτοδικείου, κατά το μέρος που στηρίζεται στον ισχυρισμό περί παραβιάσεως της αρχής της εύλογης προθεσμίας.
            
         
               4)
            
            
               Η Technische Unie BV καταδικάζεται στα έξοδα της δίκης ενώπιον του Δικαστηρίου. Τα έξοδα των δικών ενώπιον του Πρωτοδικείου οι οποίες κατέληξαν στην απόφαση της 16ης Δεκεμβρίου 2003, Τ-5/00 και Τ-6/00, Nederlandse Federatieve Vereniging voor de Groothandel op Elektrotechnisch Gebied και Technische Unie κατά Επιτροπής, εξακολουθούν να βαρύνουν την Technische Unie BV σύμφωνα με όσα ορίζει το σημείο 3 του διατακτικού της πιο πάνω αποφάσεως.
            
         
      (1)  ΕΕ C 106 της 30.4.2004.